יוסי טולדו ודקלה הדר, ב"מנדראגולה", בית ליסין, 2011
יוסי טולדו עם רויטל זלצמן והילה זיתון, "מנדראגולה"
**יוסי טולדו** (נולד ב-24 באוגוסט 1968) הוא שחקן ומדבב ישראלי.

ביוגרפיה
--------

יוסי טולדו נולד באיסטנבול, טורקיה, ועלה עם משפחתו לישראל בגיל שנתיים. הוא גדל בבת ים, שם למד בבית ספר יסודי יצחק שדה ובמגמת חשמל ואלקטרוניקה בתיכון אורט מילטון. הוא סיים את בית הספר עם תעודת עוזר חשמלאי. בצבא שירת בתחילה בטכני של חיל האוויר ואחר-כך עבר לשרת כעובד רס"ר בגלי צה"ל. בתקופתו שירתו בתחנה אברי גלעד, ארז טל, דורי בן זאב וגיא פינס, וטולדו קריין ג'ינגלים לתוכניותיהם.

בתום שירותו הצבאי החל לעבוד בצוות הווי ובידור באילת במלון "המלך שלמה", שם שהה שמונה חודשים. ביחד עם שני חברים שעבדו איתו במלון, ניגש לאודישנים למחזמר "שיער" בבימויו של צדי צרפתי, שהציג בסינרמה, ושלושתם התקבלו. גרי בילו ראה את המחזמר והזמין את טולדו ללמוד בבית צבי. טולדו למד בבית צבי בשנים 1991–1994.

בבית צבי פגש טולדו את חנוך רוזן שהיה מורה שם. הם עבדו ביחד על מופע פנטומימה בשם "סיפורו של זרע", תחילתו בתרגיל בכיתה, שהפך למופע פנטומימה בן שעה וחצי שהציג ב-1994 בבית ליסין. הייתה זו עבודת הבימוי הראשונה של רוזן ותחילתו של שיתוף פעולה ממושך בין השניים. המופע סיפר על זרעונים שרצים בתוך רחם ומנסים לזכות בביצית, אחר-כך הופך הזרעון לילד, מגיע לתיכון, מתחתן וחוזר חלילה. טולדו שיחק בתפקיד הזרעון.

ב-1994 הופיע טולדו בהצגה "תעלולי סקפן" של מולייר בתפקיד הראשי של סקפן.

ב-1995 שיחק בשתי הצגות בתיאטרון באר שבע: בתפקיד פאק בהצגה "חלום ליל קיץ", מאת שייקספיר, בבימויו של שחר סגל; ובתפקיד נפתלי הרץ אימבר בהצגה "הפסנתר של ברטה" מאת מוטי אברבוך, בבימויו של עידו ריקלין. ב-1996 שיחק ב"ספר הג'ונגל" בתור קא הנחש ומלך הקופים.

ב-1998 שיחק בתפקיד הראשי של דון פסקואלה בהצגה "שדים ורוחות", מאת אדוארדו דה פיליפו, בבימויו של מיטקו בוזקוב, שהציגה בתיאטרון הספרייה.

בשנת 2000 שיחק בתפקיד הראשי בהצגה הקומית "מועדון הקופים הירוקים", מאת רוי סמיילס, בבימויה של לי גילת, שהציגה בתיאטרון תמונע. הוא גילם את מני, אחד מארבעה חולי .
ב-2003 שיחק בתפקיד הראשי של פאדינאר ב"כובע הקש האיטלקי", מאת אז'ן לביש, בבימויו של מיטקו בוזקוב, שהציגה בתיאטרון הקאמרי.

בשנת 2005 שיחק בסרט "ג'נאם ג'נאם", בבימויו של חיים בוזגלו. טולדו מגלם בסרט את חייקן, אחד העובדים הזרים ומדבר בסרט טורקית. בין הסרטים הנוספים בהם שיחק היו "ללקק ת'תות", בבימויו של אורי ברבש, בתפקיד חייל (2002) ו"סיפורי בית קפה", בבימויו של עמית ליאור, בתפקיד הבלגי, 2003. שיחק בסרט הילדים "במבוני אין כמוני" בתור זרח מהצמד "זרח ותרח", זוג הגנבים שנגבו מהמלך במבלון את אגוז הזהב המלכותי.
טולדו שיחק בסדרות ותוכניות טלוויזיה שונות, ביניהן "שמש", "הפיג'מות" ו"24/7 – תום אבני".

החל מ-2004 החל לשחק בסרטים חרדיים אצל אריאל כהן. הוא השתתף ב"מנין חסר", "הדיסק הצרוב", "נשק שחור" ועוד.

ב-2006 שיחק במופע "One" של ריטה, שביים חנוך רוזן. היה זה המופע המוזיקלי היקר ביותר בתולדות המדינה. טולדו גילם את האיש הלבן, כמו מלאך ששומר על ריטה, מראה לה את הדרך ומלווה אותה.
ב-2007 שיחק בתפקיד הראשי של בלבוש בהצגה "קישקוש בלבוש", ביחד עם להקת ואלרי פאנוב מאשדוד. באותה שנה שיחק בהצגה "ראש משוגע", מאת פול פורטנר, בבימויו של דן רונן. טולדו גילם את יוקי, ספר מוחצן. בתחילת ההצגה מתרחש רצח והחוקר פונה לקהל ומבקש ממנו שיעזור לו לפתור את התעלומה בהסתמך על העלילה עד אז. להצגה יש ארבעה סיומים שונים והשחקנים משחקים אותם לפי הפתרונות שמציע הקהל, טולדו שיחק גם ב"פסטיגל על הזמן" בתפקיד "השען"- הרשע בסיפור שמנסה לקחת את מטבעות הזמן (הווה, עבר, עתיד).

נכון למרץ 2013 משחק יוסי טולדו בחמש הצגות שונות: שיחק במשך 14 שנה (מאז 2002) בתפקיד עוץ לי גוץ לי, בהצגה "עוץ לי גוץ לי", מאת אברהם שלונסקי, בבימויו של רוני פינקוביץ', בתיאטרון הקאמרי.

הוא משחק מאז 2010 בתפקיד ליצן החצר בהצגה "בגדי המלך החדשים", מאת הנס כריסטיאן אנדרסן, שמוצגת בתיאטרון המדיטק. הוא מופיע בהצגה ביחד עם להקת המחול של יורם כרמי מחולון, טולדו הוא השחקן היחידי בהצגה.

מאז 2011 משחק טולדו בשתי הצגות בבית ליסין, בבימויו של גלעד קמחי: "מנדרגולה", מאת יעקב שבתאי על פי מקיאוולי, בתפקיד ניצ'ה (פנטלונה) ו"אחים בדם", פרי עטו של וילי ראסל, בתפקיד מר ליונס.

טולדו משחק במופע "קומיקזה", תחילתו ב-2006 בהצגת "אימפרוגרופ" בתיאטרון הבימה וכיום הקבוצה מופיעה בפני קבוצות שונות כגון ועדי עובדים בבתי ספר. זהו מופע אימפרוביזציה בו הקהל מציע רעיון והשחקנים מאלתרים לפיו. בשנת 2016 השתתף בסדרה "נעלמים" בתור פיזנטי - עבריין רשע שקשור להרעלת המים, שחטף את דריה דניאלה ושאולי שרצו לגלות מי עומד מאחורי ההרעלות בעיירתם.

טולדו דיבב כמה סרטים וסדרות וכן הקליט קלטות המיועדות לילדים.

יוסי טולדו נשוי ללימור עופר טולדו, בעבר זמרת בהרכב "ללדין", להם שני ילדים, והם מתגוררים ברמת גן.

תפקידים
-------

**תיאטרון הבימה**

| הצגה | מחזאי | במאי | תפקיד | הצגת בכורה |
| --- | --- | --- | --- | --- |
| אימפרוגרופ | קבוצת שחקנים | קבוצת שחקנים |  | 2006 |
| 1913 | גדי רול | וילהלם קריי, מזכירו האישי של הבארון כריסטיאן מאסקה פון בוכוב | 10 ביולי 1998 |
| הדיבוק – בין שני עולמות | עיבודו של חנן שניר לש. אנסקי | חנן שניר | משולח | 20 במאי 1998 |
| שלוש אחיות | צ'כוב | שחר סגל | הברון ניקולאי לבוביץ' טוזנבאך | 1995 |
| תעלולי סקפן | מולייר | רוני פינקוביץ' | סקפן | 28 בדצמבר 1994 |
| נ.ב. החתול שלך מת! | ג'יימס קירקווד | עמי דיין | פרד | 1 באוגוסט 1994 |

**תיאטרון הקאמרי**

| הצגה | מחזאי | במאי | תפקיד | הצגת בכורה |
| --- | --- | --- | --- | --- |
| הם יורים גם בסוסים (קופרודוקציה עם תיאטרון חיפה) | דדי ברון | רולו | 2013 |
| בדנהיים 1939 | אהרן אפלפלד | מיכה לבינסון ועמרי ניצן | רקדן | 7 באוקטובר 2006 |
| יתוש בראש | ז'ורז' פדו | עמרי ניצן | האנגלי | 13 ביולי 2006 |
| המלט | שייקספיר | עמרי ניצן | השחקן | 7 בינואר 2005 |
| כובע הקש האיטלקי | אז'ן לאביש | מיטקו בוזקוב | בתפקיד הראשי של פאדינאר | 6 במרץ 2003 |
| עוץ לי גוץ לי | אברהם שלונסקי | רוני פינקוביץ' | עוץ לי גוץ לי | 30 בנובמבר 2002 |
| לכל השדים והרוחות | מייקל אלפרדס על פי יצחק בשביס-זינגר | מייקל אלפרדס | יצחק בשביס-זינגר | 6 בינואר 2001 |
| אשכבה | חנוך לוין | אודי בן-משה | כרוב שמח | 19 במרץ 1999 |
| ביקור הגברת הזקנה (קופרודוקציה של הקאמרי והבימה) | פרידריך דירנמאט | עמרי ניצן | כרטיסן, צלם עיתונות ואיש צוות הטלוויזיה | 15 באוקטובר 1994 |

**תיאטרון בית ליסין**

| הצגה | מחזאי | במאי | תפקיד | שנה |
| --- | --- | --- | --- | --- |
| אחים בדם | וילי ראסל | גלעד קמחי | מר ליונס | 2011 |
| מנדרגולה | יעקב שבתאי על פי מקיאוולי | גלעד קמחי | ניצ'ה (פנטלונה) | 19 בינואר 2011 |
| אביב מתעורר | מחזה ופזמונים סטיבן סייטר, מוזיקה דנקן שיק, על פי מחזה מאת פרנק ודקינד | גלעד קמחי | הגברים המבוגרים | 22 באפריל 2010 |
| חלום של לילה בלב קיץ | ויליאם שייקספיר | גלעד קמחי | חליל, תיסבי | 23 במרץ 2009 |
| ברודוויי פינת פרישמן | דניאל אפרת | גלעד קמחי |  | 2008 |
| מה עושים עם ג'ני? | ד.ר. ווילד | רוני פינקוביץ' | פול, ד"ר וולטר | 15 בפברואר 2002 |
| ספר הג'ונגל (מחזמר) | עיבוד של אפרים סידון לספרו של רודיארד קיפלינג | חנוך רוזן | קא הנחש, מלך הקופים | 1996 |
| סיפורו של זרע (פנטומימה) | חנוך רוזן | חנוך רוזן | הזרע | 1994 |

**תיאטרון הספרייה**

| הצגה | מחזאי | במאי | תפקיד | הצגת בכורה |
| --- | --- | --- | --- | --- |
| ד"ר ג'קיל ומר הייד (מחזמר) | לסלי בריקוז | מיטקו בוזקוב | ספיידר ולורד סאבאג' | 2007 |
| קופקבנה (מחזמר) | בארי מאנילו, ג'ק פלדמן וברוס סאסמן | משה קפטן | ריקו קסטלי | 3 ביולי 2004 |
| שדים ורוחות | אדוארדו דה פיליפו | מיטקו בוזקוב | בתפקיד הראשי של דון פסקואלה | 6 בינואר 1998 |
| סיבוב מסוכן | ג'. ב. פריסטלי | מיטקו בוזקוב | צ'ארלס סטנטון | 25 באפריל 1996 |

**תיאטרון באר שבע**

| הצגה | מחזאי | במאי | תפקיד | שנה |
| --- | --- | --- | --- | --- |
| הפסנתר של ברטה | מוטי אברבוך | עידו ריקלין | נפתלי הרץ אימבר | 1995 |
| חלום ליל קיץ | ויליאם שייקספיר | שחר סגל | פוק | 1995 |

**תיאטרון חיפה**

| הצגה | מחזאי | במאי | תפקיד | הצגת בכורה |
| --- | --- | --- | --- | --- |
| הר אדוני | מאת דני הורוביץ על פי ארי דה לוקה | דני הורוביץ | רפניילו | 18 ביולי 2007 |
| ראש משוגע | פול פורטנר | דן רונן | בתפקיד הראשי של יוקי/טוני | 25 בפברואר 2007 |

**תיאטרון הסינרמה**

| הצגה | מחזאי | במאי | תפקיד | שנה |
| --- | --- | --- | --- | --- |
| חסמבה (המחזמר) | אסף ובן לוין על פי יגאל מוסינזון | אסף לוין | סרג'נט טומפסון | 1999 |
| שיער | ג'יימס ראדו וג'רום ראגני | צדי צרפתי | קורוס | 1991 |

**תיאטרון תמונע**

| הצגה | מחזאי | במאי | תפקיד | שנה |
| --- | --- | --- | --- | --- |
| מועדון הקופים הירוקים | רוי סמיילס | לי גילת | בתפקיד הראשי של מני | 2000 |

**תיאטרון גל תרבות**

| הצגה | מחזאי | תפקיד | שנה |
| --- | --- | --- | --- |
| קישקוש בלבוש | ביחד עם להקת ולרי פאנוב אשדוד | בתפקיד הראשי של בלבוש | 2007 |

**תיאטרון הקונגרס בתל אביב**

| הצגה | מחזאי | במאי | תפקיד | שנה |
| --- | --- | --- | --- | --- |
| פסטיגל על הזמן | חנוך רוזן | חנוך רוזן | השען הרשע | 2007 |
| וואן (One) (מופע של ריטה) | חנוך רוזן | חנוך רוזן | האיש הלבן M.C. | 2006 |
| טרזן וג'יין | חנוך רוזן | חנוך רוזן | קלייטון | 2004 |

**תיאטרון המדיטק**

| הצגה | מחזאי | במאי | תפקיד | שנה |
| --- | --- | --- | --- | --- |
| בגדי המלך החדשים | הנס כריסטיאן אנדרסן | ביחד עם להקת המחול של יורם כרמי | ליצן החצר (השחקן היחידי בהצגה) | 2010 |

**תיאטרון צוותא**

| הצגה | מחזאי | במאי | תפקיד | שנה |
| --- | --- | --- | --- | --- |
| היה היה מלך | שנה לפטירתו של נסים אלוני |  |  |  |

**תיאטרון ארצי לנוער**

| הצגה | תיאטרון | מחזאי | במאי | תפקיד |
| --- | --- | --- | --- | --- |
| האי הגיון – וחוץ מזה גזר |  |  | בום |  |

**תיאטרון אורנה פורת**

| הצגה | מחזאי | במאי | תפקיד | שנים |
| --- | --- | --- | --- | --- |
| אגדת אוצר המילים | אורן נאמן | חנוך רעים | מוג | 2002-2000 |
| טרופותי | דניאל אפרת (תרגום) | רבקה וולמן | שועל, ינשוף, נחש, המספר | מ2017 ועד היום |

**פסטיגלים**

| הצגה | מחזאי | במאי | תפקיד | שנים |
| --- | --- | --- | --- | --- |
| פסטיגל על הזמן | חנוך רוזן | חנוך רוזן | השען | 2007 |

קולנוע וטלוויזיה
----------------

**קולנוע**

| סרט | במאי | תפקיד | שנה |
| --- | --- | --- | --- |
| ג'נאם ג'נאם | חיים בוזגלו | חייקן | 2005 |
| סיפורי בית קפה | עמית ליאור | הבלגי | 2003 |
| ללקק ת'תות | אורי ברבש | חייל | 2002 |

**טלוויזיה**

| תוכנית/סדרה | ערוץ | במאי | תפקיד | שנה |
| --- | --- | --- | --- | --- |
| נעלמים | HOT, ניקלודיאון | רני סער | פיזנטי | 2016 |
| הפיג'מות |  | רובי דואניאס | אלון דל ונתן דך | 2008 |
| 24/7 – תום אבני (מוקומנטרי) | HOT, ערוץ הילדים | אודי גוטשלק, אייל סלע וגורי אלפי | בתפקיד עצמו | 2007 |
| שמש |  | יואב צפיר, רובי דואניאס, עופר ויצמן ושירלי שטרן | הכריש | 1997 |

דיבוב
-----

| סרט/סדרה | תפקיד | שנה |
| --- | --- | --- |
| העולם על פי דינו | ד"ר סנטיגו | 2012 |
| קונג פו פנדה 2 | לורד שן | 2011 |
| באז שנות אור ממפקדת הכוכב: ההרפתקה מתחילה | XR | 2000 |
| הצילו, אני דג! | אבא | 2000 |
| באג לייף | סלים | 1998 |
| מולאן | לינג | 1998 |

קלטות ילדים
-----------

| קלטת | מחבר | במאי | תפקיד | שנה |
| --- | --- | --- | --- | --- |
| הקרקס של רינת | שירה גפן | איתן דותן | אריק האריה | 2007 |
| במבוני אין כמוני | מיכל חזון | עופר שפריר | זרח הגנב | 2005 |
| טולי בלבולי בארץ פטפטת | מיכל קליין | זיו כנרי וחנוך רעים | טימפו | 2004 |

קישורים חיצוניים
----------------

ויקישיתוף מדיה וקבצים בנושא **יוסי טולדו** בוויקישיתוף

* יוסי טולדו, במיזם "אישים" לתיעוד היצירה הישראלית
* יוסי טולדו, במסד הנתונים הקולנועיים IMDb (באנגלית)
* יוסי טולדו, בארכיון הבימה
* יוסי טולדו באתר עכבר העיר
* יוסי טולדו, באתר "הבמה"
* סרטונים בערוץ של יוסי טולדו, באתר יוטיוב